*Par iepirkuma procedūras “Par parādu piedziņas pakalpojumu sniegšanu” (ID Nr.RS/2021/19) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

*No „Rīgas satiksme” (turpmāk tekstā – Pasūtītājs) puses tika norādīts, ka parāda apmērs (piemērotajiem līgumsoda rēķiniem vai pēcapmaksas paziņojumiem) vienai tiesvedības lietai ir sākot no 150,00 EUR. Ņemot vērā to faktu, ka par katru prasības pieteikumu tiesvedības kārtībā — maksājama valsts nodeva ne mazāk par 70 euro (līdz 2134 euro, — 15 procenti no prasības summas, bet ne mazāk par 70 euro.),* ***vēlamies precizēt minimālās summas apmēru,*** *no kuras Pasūtītājs uzskata ekonomiski izdevīgi akceptēt tiesvedību tiesvedības kārtā.*

Atbilde:

Pasūtītājs par ekonomiski izdevīgu uzskata parādu, kas būtu nododams tiesvedībai - vienkāršotajā procedūrā par naudas piedziņu, sākot no 150,00 EUR, kas ietver visus tiesas un ar tiesas piedziņu saistītos izdevumus, kā arī citus izdevumus, kas var rasties tiesvedības procesā. Nododot tiesvedībai parādu, Pasūtītājs ņem vērā arī ārpustiesas piedziņas saistītos izdevumus.

*Jautājums:*

*Vēlamies saņemt informāciju par tiesvedības uzsākšanas procedūras kārtību. Izpildītājs parādu lietas, kuras tiks virzītas uz parādu piedziņu saistības piespiedu izpildīšanu brīdinājuma kārtībā /tiesvedības kārtībā nosūta Pasūtītājs uz saskaņošanu, Vai Izpildītājs patstāvīgi pieņem lēmumu par tiesvedības uzsākšanu?*

Atbilde:

Izpildītājs caur sistēmu nodotās lietas pieņem tiesvedībai un patstāvīgi pieņem lēmumu tiesvedības uzsākšanai, ievērojot Tehniskās specifikācijas 4.2. punktā noteikto kārtību.

*Jautājums:*

*Vai pastāv iespēja parāda lietas sākot no 50,00 EUR līdz 149,00 EUR, sniegt tiesā pieteikumus par saistības piespiedu izpildīšanu brīdinājuma kārtībā?*

Atbilde:

Izpildītājs patstāvīgi, izvērtējot debitoru un tā parāda apmēru, var nodot parādu tiesai, sagatavojot pieteikumu par saistības piespiedu izpildīšanu brīdinājuma kārtībā, par parādu lietām, ko Pasūtītājs ir nodevis Izpildītājam ar mērķi uzsākt tiesvedību.

*Jautājums:*

*Vai priekš cesijas darījumiem ir izstrādāts cesijas līgums? Ja ir, lūdzam atsūtot cesijas līguma projektu, no kura ir redzami cesijas darījuma nosacījumi, cesijas atlīdzības samaksas apmērs un kārtība, Cedenta un Cesionāra tiesības un pienākumi.*

Atbilde:

Pasūtītājs sagatavos un noslēgs ar Izpildītāju vienošanos par cedēto prasījumu ietvaros saņemto maksājumu pārskaitīšanu, ņemot vērā Finanšu piedāvājumā Izpildītāja norādīto atgūtās naudas procentuālo sadalījumu un ietverot vienošanās saturā būtiskās sastāvdaļas, tostarp pušu tiesības un pienākumus.

*Jautājums:*

*Vai ir iespēja Līgumā* ***par parādu atgūšanas pakalpojumiem*** *punktu 3.2.punktu izteikt sekojošā redakcijā:*

***“Izpildītājam ir pienākums uzsākt katra konkrēta parāda atgūšanu 7 (septiņu) darba dienu laikā no pieteikuma saņemšanas.”***

*Lai izsūtītu paziņojumu par parādsaistībām nepieciešams konstatēt, uz kuru personu reģistrēts transportlīdzeklis kā arī pārbaudīt dzīvesvietas deklarāciju. Iespējamais pretendents iesaista piedziņas procesā un informācijas pieprasīšanā zvērinātos advokātus. Vadoties no informācijas par paredzēto lietu apjomu un to faktu, ka pieprasījumu no CSDD datubāzes advokāts veic manuāli, un uzsākšanas termiņš trīs dienas nav pietiekošs.*

Atbilde:

Līguma 3.2. punkts paredz, ka Izpildītājam ir pienākums uzsākt katra konkrēta parāda atgūšanu 3 (trīs) darba dienu laikā no pieteikuma saņemšanas. Parāda atgūšana šī Līguma izpratnē nozīmē Izpildītājam uzsākt nodoto lietu apstrādi un plānot veicamās darbības, kādas būs nepieciešamas, lai veiktu konkrēto piedziņu.

Iepirkumu komisijas priekšsēdētājs S.Gusevs

*R.Šmite*

ruta.smite@rigassatiksme.lv